Det er det perfekte sted at lade mennesker fra forskellige kulturer mødes og et opløftende lyspunkt i et ellers socialt udfordret kvarter.

Og så er det et arkitektonisk pletskud.

Derfor belønnes parken Superkilen på ydre Nørrebro i København med den internationale Aga Khan-arkitekturpris 2016.

Bag hæderen står Aga Khan Fonden med Aga Khan i spidsen. Han er åndeligt overhoved for de shiamuslimske nizari-ismailitter.

En plads med humor

Prisen gives til projekter i områder, hvor mange muslimer færdes.

- I en tid med voksende global usikkerhed er det blevet moderne at tale om verdener - den tredje verden, den islamiske verden, den arabiske verden - som om de udgør et parallelt univers, der ikke er forbundet til resten, skriver juryen i sin begrundelse.

- Superkilen, der er en ny urban park i et af Københavns mest mangfoldige og socialt udfordrede kvarterer, afviser på en empatisk måde denne opfattelse med en stærk sammenblanding af humor, historie og hovmod.

Læs også : Intelligent byplanlægning kan gøre folk aktive